CELEX: C2007/117/31
Language: da
Date: 2007-05-26 00:00:00
Title: Sag C-167/07: Sag anlagt den 29. marts 2007 — Kongeriget Spanien mod Rådet for Den Europæiske Union

26.5.2007   
            
            
               DA
            
            
               Den Europæiske Unions Tidende
            
            
               C 117/19
            
         Sag anlagt den 29. marts 2007 — Kongeriget Spanien mod Rådet for Den Europæiske Union
   (Sag C-167/07)
   (2007/C 117/31)
   Processprog: spansk
   Parter
   
      Sagsøger: Kongeriget Spanien (ved N. Diáz Abad, som befuldmægtiget)
   
      Sagsøgt: Rådet for Den Europæiske Union
   Sagsøgerens påstande
   
               —
            
            
               Annullation af Rådets forordning (EF) nr. 41/2007 af 21. december 2006 om fastsættelse for 2007 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (1), for så vidt som den ikke tildeler spanske fartøjer kvoter for EF-farvande i Nordsøen.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter
   1)   Tilsidesættelse af princippet om forbud mod forskelsbehandling
   Kongeriget Spanien har gjort gældende, at den anfægtede forordning, for så vidt som den ikke tildeler Spanien fiskekvoter for EF-farvande i Nordsøen, overtræder princippet om forbud mod forskelsbehandling. Efter at den i tiltrædelsesakten fastsatte overgangsperiode er udløbet, er der for de øvrige medlemsstater således blevet anerkendt en ret til adgang til disse farvande og til deres ressourcer, mens Kongeriget Spanien alene har fået anerkendt en adgangsret til disse farvande.
   2)   Ukorrekt fortolkning af Spaniens tiltrædelsesakt
   I tiltrædelsesaktens regulering af overgangsperioden for Spanien på fiskeriområdet sondres ikke mellem adgang til farvande og adgang til ressourcer. Desuden skal bestemmelserne i tiltrædelsesakten fortolkes i overensstemmelse med dens kontekst og formål.
   3)   Tilsidesættelse af artikel 20, stk. 2, i forordning EF nr. 2371/2002 (2)
   
   Den nævnte forskrift er tilsidesat, idet Spanien ikke fik tildelt kvoter, opstået som følge af nye fiskerimuligheder ved den første tildeling af kvoter efter udløbet af den i tiltrædelsesakten fastsatte overgangsperiode.
   
      (1)  EUT 2007 L 15, s. 1.
   
      (2)  Rådets forordning (EF) nr. 2371/2002 af 20.12.2002 om bevarelse og bæredygtig udnyttelse af fiskeressourcerne som led i den fælles fiskeripolitik (EFT L 358, s. 59).